وثقت كاميرات المراقبة فـ ميريكان، فيديو كايبين مرا كاتحاول تضرب راجل بالطوموبيل مرات كثيرة، وسط الشارع. وبانو، الرجل والمرا، اللي تقال عليهم فمواقع التواصل الاجتماعي أنهم مزوجين، كايدابزو وسط شارع فـ حي سكني، فـ بالتيمور بولاية ماريلاند الميريكانية. وبان فالفيديو أن الرجل فاللول خرج شي حوايج من الكوفر ديال الطوموبيل اللي صايكَاها هي، ورماهم ليها على الأرض، قبل ما تقرر هيا تحاول تضربو بالطوموبيل، وهي راجعة مارش-أريير أو بالقدام، وهو فكل مرة كايهرب منها وكاتزكَلو. ومن بعد محاولاتها الفاشلة، خرجات المرا وجرات مورا الراجل وحاولات تضربو، ونوضوها بونية بيناتهم، بعدها حاولو شي وحدين تما يفارقوهم. 
كانت غاتقتلو.. مرا حاولات تضرب راجلها بالطوموبيل و من بعد نوضوها بونية بيناتهم – فيديو